stanford-oval/wikipedia huggingface dataset:
כהן גדול
רשימת הכהנים הגדולים במהלך הדורות > מתקופת הורדוס ועד חורבן בית שני

| שם הכהן | שנת מינוי | בית הכהונה | נותן המינוי |
| --- | --- | --- | --- |
| חננאל הבבלי/המצרי | 37 לפנה"ס | בית צדוק? | הורדוס |
| אריסטובולוס השלישי | 36 לפנה"ס | בית חשמונאי | הורדוס |
| חננאל הבבלי (כהונה שנייה) | 35 לפנה"ס | בית צדוק | הורדוס |
| יהושע בן פיאבי | 30 לפנה"ס? | בית פיאבי | הורדוס |
| שמעון בן ביתוס | 23 לפנה"ס | בית ביתוס | הורדוס |
| מתתיהו בן תאופילוס (הראשון) | 6 לפנה"ס | בית קתרוס | הורדוס |
| יועזר בן ביתוס | 4 לפנה"ס | בית ביתוס | הורדוס |
| אלעזר בן ביתוס | 4 לפנה"ס | בית ביתוס | ארכלאוס |
| יהושע בן שי | 3 לפנה"ס ? | בית חנן? | ארכלאוס |
| יועזר בן ביתוס (כהונה שנייה) | 6/5 לספירה | בית ביתוס | ארכלאוס |
| חנן בן שת | 6 לספירה | בית חנן | קוויריניוס |
| ישמעאל בן פיאבי הראשון | 15 לספירה ואילך ? | בית פיאבי | ואלריוס גראטוס |
| אלעזר בן חנן | 17/16? | בית חנן | ואלריוס גראטוס |
| שמעון בן קמחית | 18/17? | בית קמחית | ואלריוס גראטוס |
| יוסף קיפא | 18? | בית קתרוס-בית חנן | ואלריוס גראטוס |
| יונתן בן חנן | 36 | בית חנן | ויטליוס |
| תאופילוס בן חנן | 37 | בית חנן | ויטליוס |
| שמעון קנתרא | 41 | בית קתרוס-בית ביתוס | אגריפס הראשון |
| מתתיה בן חנן | 41 | בית חנן | אגריפס הראשון |
| אליהועיני בן קנתרס | 44 | בית קתרוס-בית ביתוס | אגריפס הראשון |
| יוסף בן שמעון קבי | 46 | בית קמחית או בית קתרוס-בית ביתוס | הורדוס (מלך כלקיס) |
| חנניה בן נדבאי | 48 |  ? | הורדוס (מלך כלקיס) |
| ישמעאל בן פיאבי (השני) | 59? | בית פיאבי | אגריפס השני |
| יוסף קבי | 61? | בית ביתוס או בית קמחית | אגריפס השני |
| חנן בן חנן | 62 | בית חנן | אגריפס השני |
| יהשוע בן דמנאי | 62 |  ? | אגריפס השני |
| יהושע בן גמלא | 64/63 | אשתו מרתא הייתה מבית ביתוס | אגריפס השני |
| מתתיהו בן תאופילוס (השני) | 64 | בית חנן | אגריפס השני |
| פינחס בן שמואל מכפר חבתא | 68 | כהן שלא ממשפחה מהכהונה הגדולה | הקנאים |
לקריאה נוספת

"כהן גדול"; בתוך: אוצר עיונים, ש"ס מתיבתא, מגילה, כרך א, מערכה ב, עמ' יז-ל.
ירון זילברשטיין, ""אנו כפרתך" או "שתהא אימתו עליך"? עיון בשיטת הממשל של כהן גדול ומלך המוצעת במשנה סנהדרין (ב, א-ג ומקבילותיה בספרות חז"ל)", Ḥakirah: The Flatbush Journal of Jewish Law and Thought 30 (2021), pp. 13-36.
פרופ' נחום רקובר, תקנת השבים, כהן גדול שהרג את הנפש - חזרתו לכהונתו, 180. הוצאת ספרית המשפט העברי; משרד המשפטים ומורשת המשפט בישראל, 2007
קופה ראשית

| --- | --- |

סמליל הסדרה
 סוגה:  קומדיית מצבים מוקומנטרית
 יוצרים:  יניב זוהר נדב פרישמן
 כותבים:  יניב זוהר נדב פרישמן ארנון וייס חגי טוריסקי רשף שי מתן בלומנבלט דניאל סלגניק
 בימוי:  אורן שקדי (עונות 1–3) קובי חביה (עונות 4–5)
 שחקנים:  קרן מור דב נבון נועה קולר יניב סוויסה דניאל סטיופין רודי סעדה אמיר שורוש אביבה נגוסה דורית לב-ארי מיה לנדסמן ענת פטלסקי  יעקב בודו יגאל עדיקא אושיק לוי (עונה 1)
 ארץ מקור:  ישראל ישראל
 שפות:  עברית
 מקום התרחשות:  יבנה 
 מספר עונות:  5
 מספר פרקים:  92 (כולל פרקי הספיישל, נכון ל-24 בדצמבר 2024)
 הפקה
 מפיק:  נועם ארזי עידית מיסטריאל
 מפיקים בפועל:  אביה סהראי
 חברת הפקה:  יולי אוגוסט הפקות
 עורכים:  עמית סטרטינר ניר נחום בארי תליס רן רביב
 מוזיקה:  אסף פרישמן
 אורך פרק:  18–30 דקות
 שידור
 רשת שידור בישראל:  הטלוויזיה החינוכית הישראלית (עונה 1) ערוץ עשר (במסגרת שידורי החינוכית) (ש.ח) כאן 11 (עונה 2–הווה)
 פורמט (תמונה):  1080p,‏ HDTV
 תקופת שידור מקורית:  21 בפברואר 2018 – הווה
 קישורים חיצוניים
 אתר רשמי
 דף התוכנית ב-IMDb
 
אתר צילומי עונה 3 של "קופה ראשית" בפתח תקווה
קופה ראשית היא קומדיית מצבים סאטירית ישראלית מסוגת מוקומנטריה. הסדרה עלתה לשידור ב-21 בפברואר 2018 בטלוויזיה החינוכית, והחל מ-31 באוגוסט 2018 היא משודרת בערוץ כאן 11.
הסדרה מתרחשת בסניף יבנה של רשת המרכולים הבדיונית "שפע יששכר", ועוקבת אחרי התרחשויות אופייניות במרכול ישראלי בין עובדי המרכול ללקוחותיו. היא מלווה ב"ראיונות" של עובדי המרכול והלקוחות הקבועים המלווים את ההתרחשויות בכל פרק.
העונה הראשונה של הסדרה צולמה בסניף רעננה של "סופר עמנואל" (נכון ל-2023 "סופר יודה") לפני שנפתח לקהל הרחב. לאחר פתיחתו לא ניתן היה לצלם שם עונה נוספת, והעונות הבאות צולמו בסניף הנטוש של "חצי חינם" שבמתחם ירקונים שלימים נהרס בעקבות שימוש לא חוקי בשטח עליו הוקם המתחם. העונה השלישית עלתה לשידור ב-26 ביולי 2021. שלוש העונות עלו לשידור ב-19 באפריל 2023 בנטפליקס. העונה הרביעית עלתה לשידור ב-26 באפריל 2023. ב-1 בינואר 2024 עלה לשידור פרק ספיישל של הסדרה בעקבות מלחמת חרבות ברזל. ב-14 במאי 2024 עלה לשידור פרק ספיישל של הסדרה לכבוד יום העצמאות. העונה החמישית של התוכנית עלתה ב-12 בנובמבר.
הדמויות בסדרה מודעות להיותן מצולמות לסדרה דוקומנטרית, והן מנהלות לעיתים דיאלוגים עם "המראיין", המכונה על ידם "שינקין" (מגולם, בקולו בלבד, על ידי אורן שקדי).
דמויות > צוות "שפע יששכר"

שירה שטיינבוך (נועה קולר) – מנהלת סניף הסופר "שפע יששכר" ביבנה. שירתה כקצינת שלישות בצה"ל. תמימה ועדינה, ולעיתים עובדיה מנצלים תכונות אלה. שירה רואה כמודל לחיקוי את סטיב ג'ובס, ותמונתו תלויה במשרדה.
ראמזי עבד ראמזי (אמיר שורוש) – עובד כללי בכיר בסופר ממוצא ערבי-ישראלי, תושב ג'סר א-זרקא. התחיל לעבוד בסניף בגיל 13, ומאז הוא מקדיש לסופר את כל חייו. מדבר לרוב במשלב של לשון תקנית ובשפה גבוהה. מעריץ את המנהלת שירה ומכנה אותה "בוס גדול" או בקיצור "בוסגה".
כוכבה שביט (קרן מור) – קופאית עצלנית, ערמומית וצינית, הנוטה להתעצבן בקלות ובאופן אגרסיבי ולריב עם הלקוחות. גם בפני המצלמות, כוכבה מבליטה ומתגאה בתכונות אלו, גם כאשר אלו נתפסות כשליליות. מרבה להתעמת עם הלקוח אמנון טיטינסקי, ולנצל את תמימותה של שירה אותה מכנה "פצלוחה". חברה טובה של ניסים ואנטולי. אם לשלושה: ג'סיקה, אוצר, קו-סיטל.
ניסים שמעוני (יניב סוויסה) – עובד כקצב בקצבייה של הסניף יחד עם חברו הטוב אנטולי. דתי חוזר בתשובה, שלפעמים "מקבל אישורים מהרב" לכל מיני דברים לטובתו ולאינטרסים שלו. עצלן ואוהב למתוח את עובדי הסופר ביחד עם כוכבה.
אנטולי (סרגיי) קירילנקו (דניאל סטיופין) – עולה חדש ממולדובה. עובד כקצב בקצבייה של הסופר ביחד עם חברו הטוב ניסים, יחדיו הם מבצעים מעשי קונדס. נוטה להתעצבן בקלות ולהתערב בענייניהם של אנשים אחרים. נשוי למאשה. ייצג את מולדובה באירוויזיון 1998.
מרנש (אסתי) צגאי (אביבה נגוסה) – קופאית ממוצא אתיופי. צינית, יפה, שנונה וחכמה. סטודנטית.
מרדכי צ'יבוטרו (יעקב בודו) – מאבטח הסופרמרקט, מבוגר מאוד שמגיב באיטיות לאירועים הקורים בסופר, אף על פי שמחשיב את עצמו כמתאגרף מצטיין. לשעבר אלוף הארץ בבוקס.
אביחי גרציאן (יגאל עדיקא) – מנהל אזור ברשת "שפע יששכר". אדם חם מזג ועממי. לא מחבב את שירה, טועה רבות בשמה ומכנה אותה ריקי. אביחי נוטה לקחת קרדיט על רעיונות שהיא יזמה. מחמיא לאסתי כל הזמן. נשוי לעופרה. בפרק הסיום של העונה הרביעית מונה לסמנכ"ל הרשת.
נעמי (בוצ'ה) לוי (מיה לנדסמן) – עובדת מחסן וירקנית בסופר. מרבה להתעמת עם אמנון. לסבית מוצהרת.
דמויות > לקוחות הסופר

אמנון טיטינסקי (דב נבון) – רווק בשנות ה-60 לחייו, הגר בבית אמו, סוניה טיטינסקי. פרופסור בכיר להיסטוריה בטכניון. קמצן, עצבני, אגואיסט ועקשן. מרבה להתעמת עם כוכבה ונעמי.
שוני וייס סטרטינר (דורית לב-ארי) – קואוצ'רית אמידה ומתנשאת הנוטה להתערב בכל דבר הקורה בסופר, אוהבת לעשות שיימינג לאנשים. נשואה למוש ואמא לסוף, גומא ונילוס.
מוש וייס סטרטינר קלוגהפט (משה פרסטר) – בעלה של שוני. אדם חסר עמוד שדרה, דבר שגורם לאנשים לנצל אותו. מאוד תלותי בשוני.
נתן פרנקו (רודי סעדה) – בחור ערמומי ותחמן אך מאוד חברותי. נשוי לשירלי ואבא למאיה ונאור. לעיתים קרובות מנסה לרצות את אשתו ובמקביל לסיים את הקניות כמה שיותר מהר, כדי לשחק כדורגל עם חבריו.
גאולה יצחקי (ענת פטלסקי) – לקוחה ממורמרת המרבה לומר "גועל נפש" על סיטואציות שונות שמתרחשות בסופר.
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 21 | 21 | 21 בפברואר 2018 | 11 ביולי 2018 |
|  | 2 | 20 | 20 | 3 בינואר 2020 | 8 במאי 2020 |
|  | 3 | 20 | 20 | 26 ביולי 2021 | 28 בנובמבר 2021 |
|  | 4 | 21 | 21 | 26 באפריל 2023 | 13 בספטמבר 2023 |
|  | ספיישל קופה ראשית | ספיישל קופה ראשית | ספיישל קופה ראשית | 1 בינואר 2024 | 1 בינואר 2024 |
|  | 5 | — | — | 12 בנובמבר 2024 | — |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | שלי מהבית | 21 בפברואר 2018 |
| 2 | 2 | נס בקצבייה | 28 בפברואר 2018 |
| 3 | 3 | בוקר של פיגוע | 7 במרץ 2018 |
| 4 | 4 | סלב בסופר | 14 במרץ 2018 |
| 5 | 5 | כוכבה חוזרת מחו"ל | 21 במרץ 2018 |
| 6 | 6 | תחתונים | 28 במרץ 2018 |
| 7 | 7 | ראמזי הבלש | 4 באפריל 2018 |
| 8 | 8 | החולדה | 11 באפריל 2018 |
| 9 | 9 | כרעיים יפים | 18 באפריל 2018 |
| 10 | 10 | כוכבה מפסיקה לעשן | 25 באפריל 2018 |
| 11 | 11 | ראמזי יוצא לחופש | 2 במאי 2018 |
| 12 | 12 | פפרני בשדות זרים | 9 במאי 2018 |
| 13 | 13 | מהפכה בסופר חלק א' | 16 במאי 2018 |
| 14 | 14 | מהפכה בסופר חלק ב' | 23 במאי 2018 |
| 15 | 15 | תירוצים תירוצים | 30 במאי 2018 |
| 16 | 16 | יום שישי בסופר | 6 ביוני 2018 |
| 17 | 17 | ראמזי מאוהב | 13 ביוני 2018 |
| 18 | 18 | בני דודים | 20 ביוני 2018 |
| 19 | 19 | סופר חכם חלק א' | 27 ביוני 2018 |
| 20 | 20 | סופר חכם חלק ב' | 4 ביולי 2018 |
| פרק בונוס | פרק בונוס | עושים קופה | 11 ביולי 2018 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 21 | 1 | שירותי הנהלה | 1 בינואר 2020 |
| 22 | 2 | אחות של ראמזי | 10 בינואר 2020 |
| 23 | 3 | מה עובר על שירה | 17 בינואר 2020 |
| 24 | 4 | סופר-פוד | 24 בינואר 2020 |
| 25 | 5 | הדרבי הגדול | 31 בינואר 2020 |
| 26 | 6 | גזר | 7 בפברואר 2020 |
| 27 | 7 | סיפורי סבתא | 14 בפברואר 2020 |
| 28 | 8 | בטיפול | 21 בפברואר 2020 |
| 29 | 9 | המרצדס | 28 בפברואר 2020 |
| 30 | 10 | פורים | 6 במרץ 2020 |
| 31 | 11 | אנטולי מתערב | 13 במרץ 2020 |
| 32 | 12 | אביחי חי ת'חלום | 20 במרץ 2020 |
| 33 | 13 | הקרב על המזגן | 27 במרץ 2020 |
| 34 | 14 | פסח בא | 3 באפריל 2020 |
| 35 | 15 | אמנון לא מתנצל | 7 באפריל 2020 |
| 36 | 16 | שירה לא אחראית | 10 באפריל 2020 |
| 37 | 17 | ראמזי ושודדי העגלות | 14 באפריל 2020 |
| 38 | 18 | חמישים מיליון | 22 באפריל 2020 |
| 39 | 19 | מה עושים עם כוכבה | 30 באפריל 2020 |
| 40 | 20 | מה עושים בלי כוכבה | 8 במאי 2020 |
פרקים > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 41 | 1 | בקבוק בלי פקק | 26 ביולי 2021 |
| 42 | 2 | קוקו וקוקו | 26 ביולי 2021 |
| 43 | 3 | 15 דקות | 2 באוגוסט 2021 |
| 44 | 4 | יומולדת בסופר | 9 באוגוסט 2021 |
| 45 | 5 | כוכבה היפה | 16 באוגוסט 2021 |
| 46 | 6 | יולנדה | 23 באוגוסט 2021 |
| 47 | 7 | הפצוע המולדבי | 30 באוגוסט 2021 |
| 48 | 8 | סלסלות | 5 בספטמבר 2021 |
| 49 | 9 | עוד שישי בסופר | 12 בספטמבר 2021 |
| 50 | 10 | סרגיי פלאץ' | 19 בספטמבר 2021 |
| 51 | 11 | אמא של טיטינסקי | 26 בספטמבר 2021 |
| 52 | 12 | אבא של טיטינסקי | 3 באוקטובר 2021 |
| 53 | 13 | דקלה | 10 באוקטובר 2021 |
| 54 | 14 | ראמזי טהור לעד | 17 באוקטובר 2021 |
| 55 | 15 | עקיצות | 24 באוקטובר 2021 |
| 56 | 16 | קקפונים | 31 באוקטובר 2021 |
| 57 | 17 | שוד ושבר | 7 בנובמבר 2021 |
| 58 | 18 | מאשה חודש תשע | 14 בנובמבר 2021 |
| 59 | 19 | חנוכה | 21 בנובמבר 2021 |
| 60 | 20 | חופה ראשית | 28 בנובמבר 2021 |
פרקים > עונה 4

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 61 | 1 | ריקוד מושחת | 26 באפריל 2023 |
| 62 | 2 | הג'ל של ראמזי | 26 באפריל 2023 |
| 63 | 3 | טיטינסקים לא קונים בעונה | 3 במאי 2023 |
| 64 | 4 | בר מצווה אנטולי | 10 במאי 2023 |
| 65 | 5 | האקדמיה ללשון | 17 במאי 2023 |
| 66 | 6 | אבא של נעמי | 27 במאי 2023 |
| 67 | 7 | קופה אדומה | 31 במאי 2023 |
| 68 | 8 | מרד בר כוכבה | 7 ביוני 2023 |
| 69 | 9 | כי הלקוח הוא גם חבר | 14 ביוני 2023 |
| 70 | 10 | לוויה ראשית – חלק א' | 21 ביוני 2023 |
| 71 | 11 | לוויה ראשית – חלק ב' | 29 ביוני 2023 |
| 72 | 12 | העורבים | 12 ביולי 2023 |
| 73 | 13 | המשקיע | 19 ביולי 2023 |
| 74 | 14 | יום האהבה | 2 באוגוסט 2023 |
| 75 | 15 | אתגר המיקרו | 9 באוגוסט 2023 |
| 76 | 16 | המחליפה | 16 באוגוסט 2023 |
| 77 | 17 | הטוסט של גריאני | 23 באוגוסט 2023 |
| 78 | 18 | אמנון עובד בסופר | 30 באוגוסט 2023 |
| 79 | 19 | הצתה מאוחרת | 6 בספטמבר 2023 |
| 80 | 20 | ראמזי חזור הביתה | 13 בספטמבר 2023 |
| פרק בונוס | פרק בונוס | עושים קופה 2023 | 13 בספטמבר 2023 |
פרקים > עונה 5

| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 81 | 1 | כפרות | 12 בנובמבר 2024 |
| 82 | 2 | הסטארטפ של כוכבה | 19 בנובמבר 2024 |
| 83 | 3 | שברת שילמת | 26 בנובמבר 2024 |
| 84 | 4 | דניס קמחי | 3 בדצמבר 2024 |
| 85 | 5 | טלפונובלה | 10 בדצמבר 2024 |
| 86 | 6 | גזענות קירחים | 17 בדצמבר 2024 |
| 87 | 7 | אבא של כוכבה | 24 בדצמבר 2024 |
| 88 | 8 | התרומה | 31 בדצמבר 2024 |
| 89 | 9 | לדפוק חתונה | 7 בינואר 2025 |
| 90 | 10 | הטיפ של ראמזי | 14 בינואר 2025 |
| 91 | 11 | הקללה של שירה | 21 בינואר 2025 |
| 92 | 12 | אחות של כוכבה | 28 בינואר 2025 |
| 93 | 13 | הו הא מי זה בא? | 4 בפברואר 2025 |
| 94 | 14 | המזל של ניסים | 11 בפברואר 2025 |
| 95 | 15 | מסיבת סילבסטר | 18 בפברואר 2025 |
| 96 | 16 | נכנסת חסכת | 25 בפברואר 2025 |
| 97 | 17 | אמנון והאונליין | 4 במרץ 2025 |
| 98 | 18 | ריקוד האהבה | 11 במרץ 2025 |
פרקים > פרקי ספיישל

| מספר הפרק | מס' הפרק (בספיישל) | שם הפרק | תאריך שידור מקורי ישראל |
| --- | --- | --- | --- |
| 1 | 1 | קופת ברזל | 1 בינואר 2024 |
| 2 | 2 | עצמאות גרציאן | 14 במאי 2024 |
| 3 | 3 | TBD | 1 במאי 2025 |
יצירות נגזרות > הקצבייה

"הקצבייה" הוא פודקאסט המופיע בדף הסדרה באתר האינטרנט של כאן 11, שהופק במסגרת "כאן הסכתים", בתור מעין "ספין אוף" של הסדרה. הפודקאסט הופק בשנת 2021. מנחי הפודקאסט הם ניסים ואנטולי, דמויות הקצבים בסדרה, הלומדים תוך כדי תנועה כיצד לערוך ולהגיש פודקאסט. דמויות נוספות בסדרה מופיעות בפודקאסט כאורחות, ומלבדן מצטרפים לעיתים אורחים שאינם חלק מהסדרה. מנגינת הנושא של הפודקאסט לקוחה מהשיר אותו שרה להקתו של אנטולי, כשייצגה, על פי הסדרה, את מולדובה באירוויזיון 1998 (במציאות השתתפה מולדובה באירוויזיון לראשונה רק ב-2005). לפודקאסט שתי עונות (העונה השנייה מכונה "פרקי חירום", אשר הוקלטו עקב מלחמת חרבות ברזל).
יצירות נגזרות > הקצבייה > עונה 1

תאריכי השידור רלוונטיים לפלטפורמת ספוטיפיי בלבד.
| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | ברוכים הבאים לקצבייה | 26 ביולי 2021 |
| 2 | 2 | שותים מוחיטו עם איציק תשובה | 9 באוגוסט 2021 |
| 3 | 3 | שירה קוראת שירה | 24 באוגוסט 2021 |
| 4 | 4 | צפרא טבא אנטולי | 6 בספטמבר 2021 |
| 5 | 5 | שיטת סטרטינר | 20 בספטמבר 2021 |
| 6 | 6 | ראמזי מציג: המחסניה | 3 באוקטובר 2021 |
| 7 | 7 | מוש הגבר | 18 באוקטובר 2021 |
| 8 | 8 | אמנון טיטינסקי: הנמלט | 1 בנובמבר 2021 |
| 9 | 9 | טיפול זוגי | 15 בנובמבר 2021 |
| 10 | 10 | הזמן של כוכבה | 29 בנובמבר 2021 |
יצירות נגזרות > הקצבייה > עונה 2

תאריכי השידור רלוונטיים לפלטפורמת ספוטיפיי בלבד.
| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 11 | 1 | מוש המתנדב | 6 בדצמבר 2023 |
| 12 | 2 | פואטרי הסברה | 14 בדצמבר 2023 |
| 13 | 3 | הרומן של אנטולי | 21 בדצמבר 2023 |
יצירות נגזרות > מערכונים

בסמוך לצילומי העונה השלישית שודר מערכון מיוחד של הסדרה בליל הבחירות לכנסת העשרים וארבע שנקרא "דמוקרטיה בנעימים". בנוסף, ביום ולנטיין שלאחר סיום שידורי העונה השלישית הועלה מערכון בשם "ולנטיין בנעימים" וביום העצמאות שלאחריו הועלה מערכון נוסף בשם "עצמאות בנעימים". בנוסף הועלה מערכון לכבוד החזרה לבית הספר, בשם "חוזרים ללימודים בנעימים".
| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 1 | 1 | דמוקרטיה בנעימים | 23 במרץ 2021 |
| 2 | 2 | ולנטיין בנעימים | 13 בפברואר 2022 |
| 3 | 3 | עצמאות בנעימים | 4 במאי 2022 |
| 4 | 4 | חוזרים ללימודים בנעימים | 30 באוגוסט 2022 |
| 5 | 5 | אירוויזיון בנעימים | 9 במרץ 2023 |
יצירות נגזרות > בתרבות

פרסומת ל"דור אלון" הופקה בשיתוף צוות התוכנית ובהתבסס על התוכנית, בכיכובה של דמותו של ראמזי. בנובמבר 2021 הופקה פרסומת לבזק בשיתוף צוות התוכנית המבוסס על דמויות הסדרה. בפסטיגל 2024 (SING פסטיגל) משתתפת דמותו של ראמזי. בדצמבר 2024 הופקה פרסומת לקופת חולים לאומית בכיכוב דמותה של כוכבה.
בחודש דצמבר 2022 יצא משחק קופסה בעקבות הסדרה. המשחק מדמה חווית קנייה בסופר, כאשר המשתתפים נדרשים למלא רשימת קניות והמנצח הוא הראשון שיוצא מהסופר עם הרשימה המלאה. קלפי ההפתעה במשחק כוללים משימות וקנסות המבוססים על סצנות וציטוטים מהסדרה.
פרסים ומועמדויות

הסדרה הייתה אחת מהמועמדות לזכייה בפרס אמי הבין-לאומי בקטגוריית "סדרת הקומדיה הטובה ביותר" של שנת 2019. הסדרה זכתה בפרס האקדמיה לטלוויזיה לשנת 2020 בקטגוריית "קומדיית המצבים הטובה ביותר". הסדרה זכתה שוב באותה הקטגוריה בטקס פרסי האקדמיה לטלוויזיה לשנת 2021.
ביאורים

↑  במאי עונות 1-3
↑  שם משפחתה, סטרטינר, הוא מחווה לשם משפחתו של עורך הסדרה עמית סטרטינר
↑  בפרק הסיום של העונה הרביעית נחשף שמה הפרטי
1 2  כולל פרק ספיישל
↑  ספיישל מאחורי הקלעים
הערות שוליים

↑  פוסט של "כאן" בפייסבוק
↑  26.7 #קופהראשית3
↑  כאן, הנה זה מגיע, באתר Facebook, ‏30 בינואר 2023
↑  רן בוקר, "הישרדות", "קופה ראשית" ויהודה לוי: אחרי החגים בטלוויזיה, באתר ynet, 27 באוקטובר 2024
↑  בר זגה, כוכבה ואמנון חוגגים: סופר "שפע יששכר" פותח שעריו בפעם החמישית, במדור "פנאי פלוס" באתר ynet‏, 7 בנובמבר 2024
↑  אפרת קרסנר, "קופה ראשית" בהודעה משמחת למעריצים: "ממשיכים במסורת", באתר אייס, 16 בפברואר 2025
↑  הסכת הקצבייה - כל הפרקים | כאן, באתר כאן-תאגיד השידור הישראלי
↑  כגון פאולה רוזנברג, ליאון רוזנברג, איתי הרמן וארז קומרובסקי
↑  "דמוקרטיה בנעימים" - מערכון מיוחד לכבוד הבחירות לכנסת העשרים וארבע
↑  ולנטיין בנעימים | קופה ראשית, נבדק ב-2022-05-10
↑  עצמאות בנעימים | קופה ראשית, נבדק ב-2022-05-10
↑  חוזרים ללימודים בנעימים
↑  אנגלינה יוסים, פרסומת השבוע: אלונית בוחנת את הנאמנות של ראמזי מקופה ראשית, באתר אייס, 28 באוגוסט 2020
↑  הג'וב החדש של קרן מור: כוכבה שביט בקמפיין מפתיע, באתר אייס, 22 בדצמבר 2024
↑  ערן סויסה, חולמים לשחק ב"קופה ראשית"? בקרוב זה יוכל להתגשם, באתר ישראל היום, 5 בדצמבר 2022
↑  International Emmy Awards (2019), IMDb
↑  הזוכים והזוכות פרסי הטלוויזיה 2020, באתר www.israelfilmacademy.co.il
| 0 | 1 | 2 |
| --- | --- | --- |
| הקודם: – | פרס האקדמיה לטלוויזיה לקומדיית מצבים  2020–2021: קופה ראשית | הבא: 2022: המפקדת  קטגוריה שונתה ל"סדרת דרמה קומית וקומדיית מצבים" |
| 0 | 1 | 2 |
| --- | --- | --- |
| הקודם: 2019: אחשלירוח | פרסי נבחרי השנה של פרוגי - הסדרה הקומית של השנה  2020–2021: קופה ראשית | הבא: 2022: האחיין שלי בנץ |
| תוכניות תאגיד השידור הישראלי  |
| --- | --- | --- |
| חדשות ואקטואליה | חדשות הערב • חדשות הלילה • חדשות שישי • חדשות השבת • ערב ערב • העולם היום • שרון ואורי • מהצד השני עם גיא זהר • משחקי הכיס • עצם העניין • הכול פוליטי • שבע עם איילה חסון • הזמן הירוק |  |
| תוכניות תחקירים | זמן אמת • שטח הפקר • האזרח גואטה • דו"ח רולניק |  |
| דוקו ותעודה | וואי וואי וואי • יוצאים מהכלל • המהפכה הגאה • לבנון • אויבים • שרון • שופטים בשר ודם • לוחמים • הבלתי חשובים • המנדט • בשם האב • מדורות השבטים • חילוניות • 3 שירים |  |
| מציאות תיעודית | טיול אחרי צבא • בואו לאכול איתי • רילוקיישן • סליחה על השאלה • 80 וארבע • מתחילים מאפס • עוד ניפגש • סיפורים מהכורסה • יומני היקר • פרויקט משפחות • היהודי החדש • עולם קטן |  |
| שעשועונים | המרדף • האחוזון העליון |  |
| תרבות וראיונות | סוכן תרבות • פגישה עם רוני קובן • חדר 101 • קארפול קריוקי • פשוט בבית • ארון השירים היהודי • שאלה תשובה • מה שתגידו |  |
| סאטירה, בידור ואירוח | עד כאן! • הלילה עם לוסי וגורי • זהו זה! • ערב עם שי שטרן • ערוץ אפס |  |
| עלילתיות | קופה ראשית • היהודים באים • שב"ס • שטוקהולם • אבא משתדל • מתיר עגונות • טהרן • מנאייכ • שעת נעילה • חזרות • אחד על אחד • מותק בול באמצע • המפקדת • החנות שיש בה הכל • עלומים • שישו ושמחו • קרתגו • שישה אפסים • סובייצקה • הצבי • תיק נעדר • האיש שרצה לדעת הכל • האמת |  |
| סדרות רשת (כאן דיגיטל) | סוף הדרך • הטרמפיסטים • עלייתו ונפילתו של שם טוב האבי • פגום • משפחת פנסטה |  |
| רדיו והסכתים | חיות כיס • שיר אחד • אגן הים התיכון • המעבדה • לך תזכור |  |
יוצרי קופה ראשית ביחד עם השחקנים דוב נבון קרן מור ונועה קולר בפאנל בהנחיית ארז טל במסגרת כנס איגוד השיווק, אוניברסיטת תל אביב, ספטמבר 2024
תוכנית ההתנתקות

מפת היישובים שפונו מרצועת עזה במסגרת תוכנית ההתנתקות
אריאל שרון – היוזם של תוכנית ההתנתקות
תוכנית ההתנתקות הייתה תוכנית ישראלית לפינוי חד צדדי של כל ההתנחלויות וכוחות צה"ל מרצועת עזה, ומאזור צפון השומרון לגבולות הקו הירוק.. ההתנתקות בוצעה בקיץ 2005, תחת ממשלת ישראל השלושים בראשותו של אריאל שרון יושב ראש הליכוד.
ההתנתקות הוצעה על ידי שרון בשנת 2003, אומצה על ידי הממשלה ב-2004 ואושרה כחוק על ידי הכנסת בפברואר 2005. באוגוסט וספטמבר 2005 התרחש הפינוי בפועל – צה"ל ומשטרת ישראל פינו במשך מספר ימים מתנחלים שסירבו לפנות את בתיהם מרצונם ולקבל את חבילות פיצויים הממשלתיות. פינוי כל תושבי ישראל, הריסת מבני המגורים הישראלים ופינוי כוחות הביטחון מרצועת עזה הושלמו עד 12 בספטמבר 2005. פינוי ופירוק ארבע ההתנחלויות בצפון הגדה המערבית הושלמו עשרה ימים לאחר מכן. למעלה מ-8,000 מתנחלים מ-21 ההתנחלויות ברצועת עזה פונו והועברו לשטח ישראל.
שרון נימק את התכנית בסיבות ביטחוניות וכלכליות. דב וייסגלס, שהיה עוזר בכיר לשרון – הסביר שהתכנית נהגתה על רקע שחיקה בין-לאומית ופנימית של ישראל במהלך האינתיפאדה השנייה, ובמטרה לעצור את התהליך המדיני.
תוכנית ההתנתקות הייתה שנויה במחלוקת, כשבסקרי דעת קהל עלה באופן עקבי שהציבור תומך ברובו בתוכנית – סקרים הראו תמיכה בתוכנית של כ-50%–60% מהציבור הישראלי, והתנגדות של כ-30%–40%. התכנית עמדה בניגוד להצהרותיו של שרון לפני הבחירות לכנסת השש עשרה שנערכו בינואר 2003. שרון העמידה למשאל בקרב מתפקדי הליכוד, אשר דחו ברוב של כ-60% את התוכנית, אולם למרות תוצאות המשאל, המשיך שרון ביישומה. החוק ליישום התוכנית אושר בקריאה שלישית ב-16 בפברואר 2005 ברוב של 59 תומכים מול 40 מתנגדים ו-5 נמנעים. המאבק הפנימי בליכוד גם אחרי ביצוע התוכנית, הוביל לפרישת שרון מהמפלגה והקמת קדימה בנובמבר 2005, על אף שהוא ניצח בהצבעה במרכז הליכוד בסוגיית הקדמת הפריימריז. בנימין נתניהו, אף על פי שהצביע בעד התוכנית, נבחר לעמוד בראש הליכוד במקומו של שרון.
שיקום מפוני ההתנתקות לקה במחדלים רבים, וועדת החקירה הממלכתית שדנה בסוגיה מתחה ביקורת קשה על מנהלת ההתנתקות והטיפול במפונים.
רקע > רצועת עזה

במלחמת ששת הימים נכבשו רצועת עזה וחצי האי סיני בידי צה"ל. ראשיתו של גוש קטיף הייתה בהצעתו של יגאל אלון ב-9 במאי 1968 לממשלה להקים שני יישובים אזרחיים או היאחזויות נח"ל בין עזה לרפיח. אלון נימק את הצורך בהקמת היישובים בנימוק מדיני של פיצול הרצועה בין העיר עזה והחלקים הדרומיים שבה, ובשיקולי ביטחון
לאור כך הקימה ממשלת המערך בתחילת שנות ה-70 של המאה ה-20 את נצרים ואת נצר חזני. מרבית ההתיישבות היהודית במרחב הוקמה בחבל ימית, וחלק מיישובי החבל הועתקו לרצועת עזה לאחר חתימת הסכם השלום עם מצרים והנסיגה מסיני. בהמשך התפתחה ההתיישבות ברצועה בעיקרה סביב גוש קטיף, אך גם בצפון הרצועה (גוש התוחמת הצפונית), ביישובים אלי סיני, ניסנית ודוגית.
במסגרת הסכמי אוסלו הייתה רצועת עזה לאזור הראשון שנמסר לשליטת הרשות הפלסטינית במסגרת הסכם עזה ויריחו תחילה. הרצועה הוקפה בגדר ביטחונית, והיציאה ממנה התאפשרה רק במעברים מוסדרים כדוגמת מעבר ארז. מאפיין זה הקשה על יציאת מפגעים מחוץ לשטח הרצועה, והוביל לגידול בהתקפות כנגד התושבים היהודים וכנגד חיילי צה"ל ברצועה. במהלך האינתיפאדה השנייה גבר מספרן של התקפות אלה, ובתגובה פגע צה"ל במחבלים רבים וביצע חישוף של שטחים נרחבים ברצועה. בעקבות ההתדרדרות התחזקה בשיח הישראלי הטענה שיש לסגת לגמרי מהרצועה.
בין 1967 ל-2005, השנים בהן שלטה ישראל ברצועת עזה, נהרגו בה 282 ישראלים, מתוכם 38 מאז 1967 ועד ל-1987, אז פרצה אינתיפאדה הראשונה; 29 בין 1987 ל-1993, במהלך האינתיפאדה הראשונה; 39 מחתימת הסכמי אוסלו ועד ל-2000, עת פרצה האינתיפאדה השנייה; ו-124 שמהווים כמעט מחצית מכלל ההרוגים – בין 2000 ל-2005 – במהלך האינתיפאדה השנייה. במשך כל התקופה נהרגו ברצועה כ-2,600 פלסטינים.